CELEX: C2005/182/48
Language: et
Date: 2005-07-23 00:00:00
Title: Kohtuasi C-198/05: Euroopa Ühenduste Komisjoni 4. mai 2005. aasta hagi Itaalia Vabariigi vastu

23.7.2005   
            
            
               ET
            
            
               Euroopa Liidu Teataja
            
            
               C 182/26
            
         Euroopa Ühenduste Komisjoni 4. mai 2005. aasta hagi Itaalia Vabariigi vastu
   (Kohtuasi C-198/05)
   (2005/C 182/48)
   Kohtumenetluse keel: itaalia
   Euroopa Ühenduste Komisjon esitas 4. mai 2005 Euroopa Kohtule hagi Itaalia Vabariigi vastu. Euroopa Komisjoni esindajad on W. Wils ja L. Pignataro.
   Komisjon palub Euroopa Kohtul:
   
               1)
            
            
               tuvastada, et Itaalia Vabariik on rikkunud nõukogu 19. novembri 1992. aasta direktiivi 92/100/EMÜ (1) artiklitest 1 ja 5 tulenevaid kohustusi alates hetkest, mil kõik direktiivi tähenduses üldsusele avatud asutused jäeti ilma avaliku laenutamise õigusest;
            
         
               2)
            
            
               mõista kohtukulud Itaalia Vabariigilt välja.
            
         Õiguslikud alused ja peamised argumendid
   Komisjon väidab, et seaduse nr 633/41 artikli 69 lõike 1 punkt b, millega kõik riigi raamatukogud ja diskoteegid jäetakse ilma õigusest laenutada niivõrd, kui sellega sätestatakse, et laenutamiseks ei ole vajalik luba ega tasu maksmine vähemalt 18 kuu jooksul esimesest üldsusele ülekandmisest või edastamisest või vähemalt 24 kuu jooksul nimetatud teose loomisest, kui ei ole kasutatud ülekandmise või edastamise õigust.
   Komisjon väidab, et seaduse nr 633/41 eespool nimetatud artikkel, millega vabastatakse kõik raamatukogud ja diskoteegid tasu maksmisest, rikub samaaegselt direktiivi 92/100/EMÜ artikli 5 lõiget 2 ja artikli 5 lõiget 3. Rikkudes avalike asutuste poolse erandi lubamise üldsusele laenutamise ainuõigusest tingimusi, kujutab see säte endast ka nimetatud direktiivi artikli 1 rikkumist.
   
      (1)  EÜT L 346, 27.11.1992, lk 61.